Diari Oficial de la Generalitat Valenciana


Sumari del DOGV 9094, del 27-05-2021 (2021/4657)

RESOLUCIÓ de 29 d'abril 2021, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es disposa en l'article 48 de la Llei 1/2015, d'hisenda pública, del sector públic instrumental i de subvencions i en l'article 22.1.i de la Llei 4/2020, de pressupostos de la Generalitat per a l'exercici 2021, en el capítol 3 del programa 121.20, Alta direcció i serveis generals, de la Presidència de la Generalitat, per un import global de 594.843,70 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4657


Data del document
:   29-04-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 d'abril 2021, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es disposa en l'article 48 de la Llei 1/2015, d'hisenda pública, del sector públic instrumental i de subvencions i en l'article 22.1.i de la Llei 4/2020, de pressupostos de la Generalitat per a l'exercici 2021, en el capítol 3 del programa 121.20, Alta direcció i serveis generals, de la Presidència de la Generalitat, per un import global de 594.843,70 euros. [2021/4657]  
La Sentència número 250/17 de la Secció 4 de la Sala Contenciosa Administrativa del Tribunal de Justícia de la Comunitat Valenciana va estimar parcialment el recurs contenciós administratiu interposat per la mercantil YOTU, SA, contra l'acord del Jurat Provincial d'Expropiació Forçosa de València de 27 de maig de 2014, en matèria de determinació de preu just de parcel·la inclosa en el Pla parcial per a l'àrea NPT-6 «Ciutat de les Ciències» de València, que li reconeix el dret a ser indemnitzada en un preu just per valor d'1.615.170,95 euros, més els seus interessos legals.  
En l'exercici 2020, amb data 13 d'octubre es va procedir al pagament del preu just i el 22 d'octubre de 2020 es va rebre diligència del TSJCV, per la qual es donava trasllat a la Generalitat, perquè al·legara el que tinguera oportú, de les propostes presentades per YOTU, SA, en relació amb la liquidació i el pagament dels interessos. Després de la impugnació per part de la Generalitat d'aquesta liquidació per entendre que l'import d'aquests ascendia a 594.843,70 euros, es va aprovar aquest import en l'acte de liquidació d'interessos de 23 de novembre de 2020, de la sala contenciosa d'aquest tribunal, que per resolució d'aqueixa mateixa sala de data 19 de gener de 2021, desestimant el recurs que va interposar YOTU, SA, es va declarar ferm.  
En tractar-se de despeses incloses en els supòsits recollits en l'article 22 de la vigent Llei de pressupostos, i amb la finalitat de procedir al pagament dels interessos en execució de la mencionada sentència, escau incrementar el capítol 3 del programa 121.20, Alta direcció i serveis generals, de la Presidència de la Generalitat, per import de 594.843,70 euros, a finançar amb càrrec a la previsió de resultat de l'exercici corrent.  
En conseqüència i en virtut del que es disposa en l'article 22.2 de la Llei 4/2020, de pressupostos de la Generalitat per a l'exercici 2021, i el que disposa l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Primer  
Autoritzar una ampliació de crèdit en l'aplicació 44.44.15.001.06.7 per import de 594.843,70 euros.  
  
València, 29 d'abril de 2021.- El conseller d'Hisenda i Model Econòmic: Vicent Soler i Marco.